Μπερτινιανά Χρονικά
Τα Μπερτινιανά Χρονικά (Annales Bertiniani) ή Χρονικά του Αγίου Μπερτίνου είναι ένα φραγκικό χρονικό που βρέθηκε στη Μονή του Αγίου Μπερτίνου, απ’ όπου οφείλει και το όνομά του. Αφηγείται τα γεγονότα των ετών 741 έως 882 στον τότε γερμανικό κόσμο, όμως πρωτότυπα είναι μόνο τα τμήματα από το 830 και μετά - τα χρόνια πριν το 830 περιγράφονται συνοπτικά και αποτελούν συρραφή άλλων πηγών. Είναι γραμμένο στα Λατινικά από πολλούς συγγραφείς, σύγχρονους της εποχής που καλύπτει αναλυτικά (μεταξύ αυτών αναφέρεται και ο Χίνκμαρ της Ρέμς).

Αν και τα περισσότερα γεγονότα που περιγράφει απαντώνται και σε άλλες μαρτυρίες, το χρονικό αποτελεί μία από τις ελάχιστες πηγές για τη μελέτη της ιστορίας των Βαράγγων κατά την περίοδο του Χαγανάτου των Ρως. Πιο συγκεκριμένα, στο κεφάλαιο του έτους 839 γίνεται αναφορά σε κάποια φυλή των Βίκινγκ που συνοδευόταν από πρέσβεις του βυζαντινού αυτοκράτoρα Θεόφιλου και συναντήθηκε με το βασιλιά Λουδοβίκο κοντά στο Μάιντς.

Μιλώντας με το φράγκο βασιλιά, είπαν πως το όνομα της φυλής τους ήταν Ρως και ζούσαν ανατολικά της Βαλτικής (δεν αναφέρεται έτσι στο πρωτότυπο), αλλά κατάγονταν από τη Σουηδία και ο αρχηγός τους έφερε τον τίτλο του "χαγκάν". Στην ερώτηση πώς βρέθηκαν στα εδάφη του, απάντησαν ότι επέστρεφαν στη γη τους από την Κωνσταντινούπολη. Φοβήθηκαν όμως να διαβούν τις στέππες που κατοικούν βάρβαροι (ενν. τους Μαγυάρους) και προτίμησαν να περάσουν μέσα από τα φραγκικά εδάφη.
Q43482
φραγκικό
MEDIA
Q23597
741
TIME
Q23824
882
TIME
Q30456
830
TIME
Q397
Λατινικά
Concept
None
Χίνκμαρ της Ρέμς
UNK
Q48343
Βαράγγων
PER
Q1618896
Χαγανάτου των Ρως
LOC
Q23874
839
TIME
Q12567
Βίκινγκ
Concept
Q12544
βυζαντινού
LOC
Q60199
Θεόφιλου
PER
Q43974
Λουδοβίκο
PER
Q34
Σουηδία
LOC
Q406
Κωνσταντινούπολη
LOC
Q123991
στέππες
Concept
Q564323
Μπερτινιανά Χρονικά
ORG
language of work or name